סנטינלים

סֶנְטִינלִים הם תושבים ילידים בני האי צפון סנטינל שבמפרץ בנגל, הודו. הם נחשבים לאחד העמים המבודדים ביותר בעולם. בניגוד לשבטים אחרים באי, הסנטינלים מסרבים באופן עקבי לכל אינטראקציה עם העולם החיצון. הם עוינים כלפי אנשים מבחוץ והרגו אנשים אשר נחתו באי. ישנו חוסר ודאות לגבי גודל השבט. והערכות נעות בין 15 ל-500 תושבים, כאשר לפי רוב ההערכות המספר הוא בין 50 ל-200 איש. ממשלת הודו מגדירה קבוצה זו כקבוצה שבטית פגיעה במיוחד. זאת לאור היותה השריד האחרון על כדור הארץ מהתקופה הפרה-נאוליתית. מבחינה מעמדית הם שייכים למעמד האנדמנים[דרושה הבהרה]. לסנטינלים יש עור כהה והם ככל הנראה נמוכים מבני אדם ממוצעים. לפי דיווחו של היינריך הארר גובה של גבר סנטינלי הוא כ-1.6 מטר, אולי בגלל גמדות איים, תזונה, או פשוט תורשה גנטית. לפי מחקר משנת 2014 גובהם הממוצע לא עולה על 1.65 מטרים, עורם שחור ובוהק ושיניהם מיושרות היטב. הם לא הראו סימנים של השמנת יתר, ושריריהם בולטים ביותר. האוכלוסייה הוערכה בין 15 ל-500 אנשים, אך רוב ההערכות נעות בין 50 ל-200. במפקד האוכלוסין של הודו בשנת 2001, תועדו באופן רשמי 21 גברים ו-18 נשים. סקר זה נערך מרחוק ולא יכול להיות מדויק. עשר שנים מאוחר יותר, מפקד האוכלוסין של הודו לשנת 2011 תיעד 12 גברים ו-3 נשים. תיעוד משנת 2014 איתר שש נשים ושבעה גברים (שנראו מתחת לגיל 40) ושלושה ילדים מתחת לגיל 4. לא ברור אם הם יודעים כיצד להבעיר אש, אם כי מחקרים הראו שהם משתמשים באש. הסנטינלים הם ציידים-לקטים. הם משתמשים בחצים וקשתות כדי לצוד את החיות באי המיוער, ואוספים ענפים כדי לבנות בתים. תושבי האי אוכלים דגים וצבים, וחוגרים למותניהם חגורות עשויות מקליפות עצים. אנשי השבט מסתובבים כמעט עירומים. הנשים לובשות מחרוזות מסביב למותניים, לצוואר ולראש. הגברים לובשים שרשראות וסרטים על הראש. חלק מאנשי השבט צובעים את פניהם. משום שהם חיים בבידוד מוחלט, כמעט דבר אינו ידוע על שפתם של הסנטינלים, ולכן היא מוגדרת כ"שפה בלתי מסווגת". הסנטינלים אינם דוברים את שפתו של שבט ג'וארה השכן. קיים חוסר ודאות לגבי מידת הדמיון בין שפתם לשפת השבט השכן אונג', אם בכלל יש כזה. בני השבט שוכנים על האי מעל ל-60 אלף שנה.[דרוש מקור] במשך שנים רבות, שבט הסנטינל לא רצה קשר עם הציוויליזציה. הם פועלים ברשות עצמם כקהילה עצמאית ברשות אוטונומית שבאיי אנדמן. לעומתם, חמשת השבטים באיים השכנים נמצאים בקשרים שונים עם האדם המודרני ונהנים מעזרתו. איש אינו מדבר את שפתם, אינו מכיר את אמונותיהם ואינו מקיים עמם קשרי מסחר. בשל הבידוד שלהם, הם ככל הנראה רגישים למחלות נפוצות כמו שפעת וחצבת. בשל כך, קשר עם העולם החיצון יעמיד אותם בסכנת הידבקות ומוות. ב-2006 הרגו אנשי השבט שני דייגים הודים שסירתם נסחפה אל האי. הם המתינו שבוע ואז קשרו אותם למקלות במבוק עם הפנים לחוף, כדחלילים. מסוק של משמר החופים של הודו שנשלח להשיב את הגופות, שב על עקבותיו בעקבות מטח של חצים, וגופותיהם מעולם לא נמצאו. בנובמבר 2018 יצא ג'ון אלן צ'או, מסיונר אמריקאי בן 27, אל האי כדי לחקור את השבט ולהמיר את דתו לנצרות. צ'או הגיע לאי בעזרת דייגים מקומיים, למרות האיסור החוקי על כך. בני השבט הקיפו את צ'או ותקפו אותו. הם ירו בו מטר של חצים, כרכו חבל סביב צווארו וגררוהו עד שמת. שבעת הדייגים שארגנו את הסיור נבהלו לנוכח המחזה וברחו מהמקום. לאחר מכן הם נעצרו על ידי המשטרה ההודית. על פי המשטרה המקומית, החל מ-15 בנובמבר צ'או הגיע לאי פעמיים או שלוש בסירת קאנו. מטרתו הייתה "לייסד את ממלכת ישו באי". הוא הביא להם מתנות דוגמת מספריים, סיכות ביטחון וכדור. משטרת הודו וצוות מומחים ניסו לגבש תוכנית להחזרת גופתו של צ'או אך ללא הועיל. LoveBite Media Productions, Must watch - A Banned Island in India - North Sentinel Island - Sentilese, ‏21 ביוני 2016 (באנגלית) Peter Foster, ‏Stone Age tribe kills fishermen who strayed on to island, The Telegraph, 8 February 2006 Dobson, Jim. "A Human Zoo on the World's Most Dangerous Island? The Shocking Future of North Sentinel". Forbes (באנגלית). ארכיון מ-2018-11-22. נבדק ב-2018-11-21. Sasikumar, M (2018). "The Sentinelese of the North Sentinel Island: Concerns and Perceptions" (PDF). Journal of the Anthropological Survey of India. 67(1): 37–44. "American Is Killed by Bow and Arrow on Remote Indian Island" (באנגלית). ארכיון מ-2018-11-21. נבדק ב-2018-11-21. "North Sentinel Island Is Home to the Last Uncontacted People on Earth". curiosity.com. אורכב מ-המקור ב-2018-11-22. נבדק ב-2018-11-21. Bagla, Pallava; Stone, Richard (2006). "After the Tsunami: A Scientist's Dilemma". Science. 313 (5783): 32–35. "List of notified Scheduled Tribes" (PDF). Census India. p. 27. אורכב מ-המקור (PDF) ב-2013-11-07. נבדק ב-15 בדצמבר 2013. {{cite web}}: (עזרה) Beyond killing of American national: Sovereign citizens of India, India Today, 21 Nov 2018. רויטרס‏, יומן המסע של האמריקני שנהרג על ידי השבט: "למה הילידים כה כועסים?", באתר וואלה, 22 בנובמבר 2018 Harrer, Heinrich (1977). Die letzten Fünfhundert: Expedition zu d. Zwergvölkern auf d. Andamanen [The last five hundred: Expedition to the dwarf peoples in the Andaman Islands] (בגרמנית). Berlin: Ullstein. ISBN 3-550-06574-4. OCLC 4133917. נבדק ב-26 ביולי 2015. {{cite book}}: (עזרה) Pandya, Vishvajit (2009). "Through Lens and Text: Constructions of a 'Stone Age' Tribe in the Andaman Islands". History Workshop Journal (67): 173–193. ארכיון מ-2018-11-21. נבדק ב-2018-11-21. "American 'killed by arrow-wielding tribe'". BBC News (באנגלית בריטית). 2018-11-21. ארכיון מ-2018-11-21. נבדק ב-2018-11-21. Enumeration of Primitive Tribes in A&N Islands: A Challenge (PDF) (Report). ארכיון (PDF) מ-11 בדצמבר 2014. The first batch could identify 31 Sentinelese. The second batch could count altogether 39 Sentinelese consisting of male and female adults, children and infants. During both the contacts the enumeration team tried to communicate with them through some Jarawa words and gestures, but, Sentinelese could not understand those verbal words. {{cite report}}: (עזרה) "Forest Statistics - Department of Environment & Forests, Andaman & Nicobar Islands" (PDF). 2013. אורכב מ-המקור (PDF) ב-2016-12-20. נבדק ב-2016-12-16. census, archive.org; accessed 25 November 2018. Government of India, Ministry of Tribal Affairs (24 בפברואר 2016). "Tribals in A & N Islands". Press Information Bureau. {{cite news}}: (עזרה) M. Sasikumar, The Sentinelese of the North Sentinel Island: Concerns and Perceptions, ‏2018 (באנגלית) סוכנויות הידיעות, השבט המבודד שרוצה להישאר לבד, והורג, באתר ynet, 22 בנובמבר 2018 הניו יורק טיימס, לפני המפגש הקטלני עם השבט המבודד, הצעיר האמריקאי עבר מחנה טירונות למיסיונרים, באתר הארץ, 4 בדצמבר 2018 Zide, Norman; Pandya, Vishvajit (1989). "A Bibliographical Introduction to Andamanese Linguistics". Journal of the American Oriental Society. 109 (4): 639–651. doi:10.2307/604090. Moseley, Christopher (2007). Encyclopedia of the World's Endangered Languages (באנגלית). Routledge. p. 342. ISBN 9780700711970. "Chapter 8: The Tribes". web.archive.org. 2013-05-07. נבדק ב-2018-12-05. Pandit, T. N. (1990-01-01). The Sentinelese (באנגלית). Seagull Books. pp. 21–22. ISBN 9788170460817. חניתות, חצים והריגה של זרים: האי במפרץ בנגל שאף אחד לא רוצה להתעסק איתו, באתר ‏מאקו‏, 5 באפריל 2017 סוכנויות הידיעות, שוטרים שטו לאי הבודד: ראו את השבט שהרג את ג'ון, באתר ynet, 25 בנובמבר 2018 מעריב אונליין, ‏שבט נידח הרג אמריקאי שהגיע לחקור אותם: "ירו בו חיצים, כרכו חבל סביב צווארו", באתר מעריב אונליין, 21 בנובמבר 2018